संगरूर तीन दिन से पंजाब सहित पहाड़ी इलाकों में हुई बरसात के काऱण घग्घर दरिया में पानी का जल स्तर लगातार बढ़ रहा है। हालात ऐसे हैं कि जल स्तर खतरे के निशान से महज कुछ फीट ही नीचे हैं, जिस कारण इलाके के लोगों में सहम का माहौल बढ़ गया है, क्योंकि वर्ष 2003, 2009 में भी घग्घर दरिया अपना विकराल रूप दिखा चुकी है। इलाके के सैकड़ों गांवों को यहां घग्घर दरिया के पानी की मार झेलनी पड़ी, वहीं किसानों की फसलों व मकान मालिकों का भारी नुकसान हुआ।